
REFERAT DE APROBARE
privind aprobarea documentației tehnico-economice faza DALI.  indicatorilor tehnico-economici, inclusiv anexa privind descrierea investiției , pentru proiectul:
„REAMENAJARE PARC EMINESCU“
Obiectivul de investiții „REAMENAJARE PARC EMINESCU” este situat în intravilanul municipiului Târgu Mureș, în zona delimitată de străzile Mihai Viteazul, Nicolae Grigorescu și Gheorghe Marinescu, fiind identificat prin nr. cadastral 133421, înscris în Cartea Funciară nr. 133421 Târgu Mureș. Terenul aparține domeniului public al Municipiului Târgu Mureș.

Conform documentației de avizare a lucrărilor de intervenții, Parcul Eminescu are un caracter reprezentativ, fiind destinat punerii în valoare a personalității marelui poet român Mihai Eminescu. Prin reamenajarea propusă se urmărește crearea unui spațiu public atractiv, funcțional și accesibil, care să poată găzdui inclusiv mici evenimente și manifestări omagiale.

În prezent, parcul reprezintă un important spațiu de tranzit pietonal pentru zona Clinicilor, fiind situat în imediata vecinătate a unor clinici, farmacii, bănci, unități de alimentație publică și cazare, precum și a Centrului Cultural Mihai Eminescu. Poziționarea sa la intersecția străzilor Mihai Viteazul, Nicolae Grigorescu și Gheorghe Marinescu conferă parcului un rol important în distribuirea fluxurilor pietonale din zonă.

Totodată, parcul îndeplinește funcția de spațiu verde urban, contribuind la valoarea estetică a zonei, dezvoltarea biodiversității, umbrirea spațiilor publice, absorbția apelor pluviale și diminuarea efectelor schimbărilor climatice.

Starea actuală a parcului necesită intervenții de reamenajare și modernizare, fiind identificate degradări ale pavajelor și ale mobilierului urban, precum și deficiențe privind accesibilitatea persoanelor cu dizabilități locomotorii și de vedere. Mobilierul urban din beton armat este degradat și poate prezenta pericol de rănire, iar accesul în zona statuii Mihai Eminescu nu este în prezent corespunzător pentru persoanele cu dizabilități.
Prin realizarea investiției se urmărește:demolarea mobilierului din beton armat existent, parțial degradat;

reconfigurarea spațiilor de circulație pietonală; eliminarea exemplarelor de vegetație care prezintă probleme de sănătate și realizarea de plantări noi; mărirea suprafețelor verzi; realizarea unei piațete în fața statuii Mihai Eminescu, destinată inclusiv organizării manifestărilor omagiale; punerea în valoare a personalității poetului prin amplasarea unor tăblițe de granit încastrate în trotuar, cu fragmente din opera reprezentativă a lui Mihai Eminescu; realizarea unor spații de întâlnire și odihnă; amplasarea de bănci, mese și coșuri de gunoi; realizarea unei fântâni arteziene în zona centrală a parcului; montarea unor fântâni de băut apă; iluminarea arhitecturală a statuii Mihai Eminescu; amplasarea de rastele pentru biciclete; montarea stâlpilor de iluminat și realizarea instalațiilor aferente; montarea unor camere de supraveghere.

Indicatorii tehnico – economici

Pentru obiectivul de investiţii
„REAMENAJARE PARC EMINESCU“
a) indicatori maximali, respectiv valoarea totală a obiectivului de investiţii, exprimată în lei, cu TVA, din care construcţii-montaj (C+M), în conformitate cu devizul general;
Scenariu 1

Cheltuieli pentru investiția de baza (Cap.4) : fără TVA: 1.955.932,00 lei cu TVA: 2.366.677,72 lei
Cheltuieli C+M : fără TVA: 1.955.932,00 lei, cu TVA: 2.366.677,72 lei. 

Cheltuieli totale: fără TVA: 3.077.129,75 lei, cu TVA: 3.718.472,01 lei; 

Scenariu 2

Cheltuieli pentru investiția de baza (Cap.4) : fără TVA: 1.889.394,50 lei, cu TVA: 2.286.167,35 lei
Cheltuieli C+M : fără TVA: 1.889.394,50 lei, cu TVA: 2.286.167,35 lei.

Cheltuieli totale: fără TVA: 2.983.752,88 lei, cu TVA: 3.605.646,86 lei; 

Conform Devizului general estimativ – Scenariul tehnico-economic nr. 1 (propus spre implementare), aferent obiectivului „REAMENAJAREA PARCULUI MIHAI EMINESCU, MUNICIPIUL TÂRGU MUREȘ”, valoarea investiției este:

Conform Devizului general:

	Capitol
	Valoare fără TVA
	
	Valoare cu TVA

	Capitolul 1 – Cheltuieli pentru obținerea și amenajarea terenului
	0,00 lei
	
	0,00 lei

	Capitolul 2 – Cheltuieli pentru asigurarea utilităților
	0,00 lei
	
	0,00 lei

	Capitolul 3 – Proiectare și asistență tehnică
	253.300,00 lei
	
	306.388,00 lei

	Capitolul 4 – Investiția de bază
	1.984.250,00 lei
	
	2.400.942,50 lei

	Capitolul 5 – Alte cheltuieli
	271.228,00 lei
	
	323.462,14 lei

	Capitolul 6 – Probe tehnologice și teste
	0,00 lei
	
	0,00 lei

	Capitolul 7 – Marja de buget și rezerva pentru ajustarea prețurilor
	568.351,75 lei
	
	687.679,37 lei

	TOTAL
	3.077.129,75 lei
	
	3.718.472,01 lei


În cadrul Capitolului 4 – Cheltuieli pentru investiția de bază, principalele valori sunt:

Construcții și instalații: 1.912.374,00 lei fără TVA, respectiv 2.313.972,54 lei cu TVA; 
Montaj utilaje tehnologice: 7.701,00 lei fără TVA, respectiv 9.318,21 lei cu TVA; 
Utilaje, echipamente tehnologice și funcționale care necesită montaj: 64.175,00 lei fără TVA, respectiv 77.651,75 lei cu TVA.

b) indicatori minimali, respectiv indicatori de performanţă - elemente fizice/capacităţi fizice care să indice atingerea ţintei obiectivului de investiţii - şi, după caz, calitativi, în conformitate cu standardele, normativele şi reglementările tehnice în vigoare:
Indicatori fizici

Suprafață totală parc: 2.376 mp; 

Spații de circulație propuse: 1.030 mp; 

Spații verzi propuse: 1.250 mp; 

Soclu statuie Mihai Eminescu: 24 mp; 

Grup floral: 59 mp; 

Fântână ornamentală: 13 mp; 

Suprafața nemineralizată se majorează cu 78 mp, reprezentând o creștere de 6,30%, iar suprafața căilor de circulație se majorează cu 15 mp, reprezentând o creștere de 1,48% față de situația existentă. 

Durata de realizare a investiției este de 12 luni, iar durata perioadei de garanție a lucrărilor este de 3 ani. 

b) descrierea sumara a proiectului:
În urma analizei variantelor tehnico-economice, documentația D.A.L.I. recomandă Scenariul tehnico-economic nr. 1, propus spre implementare.
Scenariul nr. 1 presupune reamenajarea parcului și omagierea lui Mihai Eminescu prin amplasarea unor tăblițe de granit încastrate în trotuar, pe care vor fi gravate fragmente din opera reprezentativă a poetului. 
Alegerea acestei variante are în vedere, printre altele:

· crearea unui spațiu de omagiere și spectacole mai mare în fața statuii; 

· reducerea costurilor de mentenanță; 

· eliminarea necesității replantării anuale a florilor; 

· realizarea unei soluții definitive, care nu depinde de condițiile meteorologice.

Director adj.,

Mureșan Mihai
[image: image1.emf]

  ROMÂNIA                                                                                                        

JUDEŢUL MUREŞ


                                       
CONSILIUL LOCAL MUNICIPAL TÂRGU MUREŞ 



                     




           INIȚIATOR,

                     







              PRIMAR









        SOÓS ZOLTÁN  

H O T Ă R Â R E A     nr. ______

din _____________________ 2026
privind aprobarea documentației tehnico-economice faza D.A.L.I.și a indicatorilor tehnico-economici, inclusiv anexa privind descrierea investiției , pentru proiectul:
„ DALI  REAMENAJARE PARC EMINESCU “
Consiliul local municipal Târgu Mureş, întrunit în şedinţă ordinară de lucru,

Având în vedere: 
a) Referatul de aprobare nr.  Din 00.08.2026, inițiat de Primarul Municipiului Târgu Mureș, prin Serviciul public Administrația Domeniului Public, privind aprobarea documentației tehnico-economice faza DALI și a  indicatorilor tehnico-economici, inclusiv anexa privind descrierea investiției , pentru proiectul: „ DALI  REAMENAJARE PARC EMINESCU “
b) Raportul Comisiilor de specialitate din cadrul Consiliului local municipal Târgu Mureş, 
c) Proiectul nr.1057/2025 privind „DALI  REAMENAJARE PARC EMINESCU “

 elaborat de către LATERES SRL.
În conformitate cu:

· Art. 1-2, art. 5 și art. 7 din H.G. nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificîrile și completîrile ulterioare,
· Art. 80-83 din Legea nr. 24/2000 republicată, privind normele de tehnică legislativă pentru elaborarea actelor normative,
· O.G. nr. 71/2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare,
· Art. 44 din Legea nr. 273/2006 privind finanţele publice locale, cu modificările şi completările ulterioare, 

În temeiul dispozițiilor art. 129 alin. (1), alin (2) lit. b), alin (4) lit. d), art. 136 alin (1), art. 139 alin. (1) şi ale art. 196 alin. (1) lit. a) din O.U.G. nr. 57/2019 privind Codul administrativ,
H o t ă r ă ş t e :

    Art. 1. Se aprobă documentația tehnico-economică faza DALI., indicatorii tehnico-economici privind descrierea scenariului 1 a investiției, pentru proiectul: „ DALI  REAMENAJARE PARC EMINESCU “ conform Anexei 1, care face parte integrantă din prezenta hotărâre.
  Art. 2. Cu aducerea la îndeplinire a prevederilor prezentei hotărâri se încredinţează Primarul Municipiului Târgu Mureş, prin Direcția Economică, Direcția Arhitect Şef şi Serviciul public- Administraţia Domeniului Public.
 Art. 3. În conformitate cu prevederile art. 252, alin. 1, lit. c, ale art. 255 din O.U.G. nr. 57/2019 privind Codul administrativ, precum şi ale art. 3 alin.1 din Legea nr. 554/2004 privind contenciosul administrativ, prezenta Hotărâre se înaintează Prefectului Judeţului Mureş, pentru exercitarea controlului de legalitate.
 Art. 4. Prezenta hotărâre se comunică:

- Primarului

- Direcției Economice

- Direcţiei Arhitect Şef

- Serviciului public - Administraţia Domeniului Public
Viză de legalitate,

Secretar general al Municipiului Târgu Mureș

Bordi Kinga

         *Actele administrative sunt hotărârile de Consiliu Local care intră în vigoare şi produc efecte juridice după îndeplinirea condiţiilor prevăzute  de art. 129, art.139 din O.U.G. nr. 57/2019 privind Codul administrativ

